1. ปัจจัยความเสี่ยง

1.1 ความเสี่ยงในการประกอบธุรกิจ

  ---------------------- --------- --------- --------- --------- ---------
                                                                 

                                                                 

                                                                 

                                                                 

                                                                 

                                                                 

                                                                 
  ---------------------- --------- --------- --------- --------- ---------

ความเสี่ยงจากการพึ่งพิงลูกค้ารายใหญ่จำนวนน้อยราย

บริษัทมีสัดส่วนรายได้จากกลุ่มลูกค้ารายใหญ่จำนวน 8 ราย คิดเป็นประมาณร้อยละ 88
ของรายได้จากการขายของบริษัท
จึงมีความเสี่ยงจากการพึ่งพิงลูกค้ารายใหญ่จำนวนน้อยรายในกรณีที่ในกรณีที่ลูกค้าอาจเปลี่ยนไปสั่งซื้อสินค้าจากผู้ประกอบการรายอื่น

ความเสี่ยงดังกล่าวอาจมีไม่มากเนื่องจากบริษัทมีความสัมพันธ์ที่ดีกับลูกค้าและมีการซื้อขายกันเป็นเวลานาน
อีกทั้งกลุ่มลูกค้าดังกล่าว
ส่วนหนึ่งเป็นกลุ่มผู้ถือหุ้นใหญ่ของบริษัทซึ่งต้องพึ่งพิงกระดาษคราฟท์จากบริษัทในสัดส่วนที่สูงเช่นกัน
นอกจากนี้บริษัทมีมาตรการในการกำหนดนโยบายการให้ส่วนลดทางการค้าและเงื่อนไขเครดิตเทอมโดยดูจากปริมาณการสั่งซื้อเป็นหลักเพื่อจูงใจให้ลูกค้าสั่งซื้อสินค้าจากบริษัทต่อไป
และเพื่อเป็นแนวทางการในการป้องกันความเสี่ยงบริษัทจึงได้มีนโยบายการค้าเพื่อหาลูกค้ารายใหม่ๆ
เพิ่มมากขึ้นจึงจะช่วยลดความเสี่ยงได้อีกทาง

ความเสี่ยงจากการถูกตัดราคาโดยกลุ่มผู้ผลิตรายใหญ่

เนื่องจากการกำหนดราคาในอุตสาหกรรมนั้น มักจะทำโดยกลุ่มบริษัทซึ่งเป็นผู้นำตลาด
ทำให้บริษัทอาจมีความเสี่ยงจากการถูกตัดราคาโดยกลุ่มผู้ผลิตรายใหญ่

เพื่อเป็นการลดความเสี่ยงที่อาจจะเกิดขึ้น
บริษัทให้ความสำคัญกับการควบคุมต้นทุนการผลิตและคุณภาพของสินค้าให้อยู่ในระดับที่สามารถแข่งขันได้กับผู้ผลิตรายใหญ่
และส่งเสริมการสร้างความสัมพันธ์ที่ดีกับลูกค้าอย่างต่อเนื่อง
และเนื่องจากผลิตภัณฑ์ของบริษัทมีคุณภาพเป็นที่ยอมรับในตลาดต่างประเทศและระดับราคาที่สามารถแข่งขันได้ในตลาดโลก
การส่งผลิตภัณฑ์ไปขายต่างประเทศก็จะช่วยลดการพึ่งพิงตลาดภายในประเทศได้อีกทาง

-   

-   

-   

-   

-   

-   

-   

-   

-   

-   1.2 ความเสี่ยงเกี่ยวกับการผลิต

  ----------------------- ----- ----- ----- ----- ----- ----- ----- -------
                                                                    

                                                                    
  ----------------------- ----- ----- ----- ----- ----- ----- ----- -------

ความเสี่ยงจากการพึ่งพิงแหล่งวัตถุดิบที่สำคัญกับผู้จำหน่ายเพียงรายเดียว

บริษัทมีการสั่งซื้อน้ำซึ่งเป็นปัจจัยผลิตที่สำคัญจากบริษัทที่ผลิตน้ำเพียงรายเดียวจึงทำให้บริษัทมีความเสี่ยงในการถูกยกเลิกการจัดหาน้ำเพื่อใช้ในอุตสาหกรรมหรือถูกกำหนดราคาซื้อที่สูงกว่าผู้จัดจำหน่ายรายอื่นอย่างมีสาระสำคัญซึ่งอาจส่งผลกระทบต่อผลประกอบการของบริษัทได้

บริษัทได้มีการทำสัญญาซื้อขายน้ำเป็นสัญญาอายุ 3
ปีซึ่งตามสัญญาระบุว่าบริษัทผู้จัดจำหน่ายน้ำจะไม่กำหนดอัตราค่าน้ำสูงกว่าราคาตลาดและจะต้องเป็นอัตราที่เท่ากันหรือต่ำกว่าที่จัดจำหน่ายให้ผู้ซื้อน้ำเพื่อใช้ในอุตสาหกรรมรายอื่น

ความเสี่ยงจากการมีสายการผลิตเพียงสายการผลิตเดียว

บริษัทมีสายการผลิตเพียงสายการผลิตเดียวเท่านั้น
โดยสายการผลิตประกอบด้วยเครื่องจักรหลายที่มีโอกาสนำไปซ่อมแซมจึงทำให้อาจต้องหยุดเดินสายการผลิตบางส่วนหรือหยุดทั้งสายการผลิต
บริษัทจึงมีความเสียงในการพึ่งพิงสายการผลิตเพียงสายเดียว

บริษัทมีการเตรียมการเพื่อป้องกันการชำรุดของเครื่องจักรโดยบริษัทจะมีการปิดการเดินเครื่องเพื่อซ่อมบำรุงรักษาเครื่องจักรตามตารางเวลาอย่างสม่ำเสมอและไม่กระทบกับตารางเวลาการผลิตของบริษัท

ความเสี่ยงจากการที่บริษัทอยู่ในระหว่างสร้างโรงไฟฟ้าพลังงานความร้อนร่วม

ปัจจุบันบริษัทอยู่ระหว่างดำเนินการก่อสร้างโรงไฟฟ้าพลังงานความร้อนร่วมโดยได้ทำสัญญาว่าจ้างกับบริษัทผู้รับจ้างก่อสร้างซึ่งมีมูลค่าตามสัญาญารวมประมาณ
300 ล้านบาท
คาดว่าการก่อสร้างรวมทั้งการติตตั้งเครื่องจักรจะแล้วเสร็จและดำเนินการได้ภายในสิ้นเดือนเมาษายน
2548

หากเกิดความล่าช้าจากการดำเนินการก่อสร้างกว่าระยะเวลาตามที่ระบุในสัญญาซึ่งมีสาเหตุมาจากผู้รับจ้างก่อสร้างหรือผู้รับเหมาช่วง
สัญญาว่าจ้างก่อสร้างได้ระบุให้ผู้รับจ้างก่อสร้างจ่ายค่าเสียหายต่อวันให้กับบริษัทในอัตราร้อยละ 0.1
ของมูลค่าตามสัญญาแต่ไม่เกินร้อยละ 10 ของมูลค่าตามสัญญา

1.3 ความเสี่ยงทางการเงิน

ความเสี่ยงจากการผันผวนของอัตราแลกเปลี่ยน

บริษัทมีค่าใช้จ่ายที่เกิดขึ้นเป็นประจำที่เป็นสกุลเงินตราต่างประเทศคือค่าเยื่อกระดาษใยยาวและเศษกระดาษกล่อง
จึงทำให้บริษัทมีความเสี่ยงจากความผันผวนของอัตราแลกเปลี่ยน

ระดับความเสี่ยงในเรื่องนี้มีไม่สูงนักทั้งนี้เป็นเพราะในการสั่งซื้อวัตถุดิบดังกล่าวจะมีการกำหนดการสั่งซื้ออย่างน้อยเดือนละ
1 ครั้งและจะชำระราคาสินค้าภายในระยะเวลาตามกำหนดคือวันที่ส่งมอบสินค้า
ฉะนั้นจึงมีความเสี่ยงจากการผันผวนของอัตราแลกเปลี่ยนเพียงเท่ากับจำนวนการสั่งซื้อในแต่ละครั้งและในช่วงระยะเวลาสั้นๆตั้งแต่ระยะเวลาสั่งซื้อสินค้าจนถึงวันที่ชำระเงินซึ่งมีระยะเวลาเฉลี่ยประมาณ
20-30 วันเท่านั้น

ความเสี่ยงจากการผันผวนของอัตราดอกเบี้ย

บริษัทมีการทำสัญญาเงินกู้กับสถาบันการเงินแห่งหนึ่งรวมวงเงิน 1,110
ล้านบาทโดยสัญญาเงินกู้ทำขึ้นเมื่อวันที่ 1 เมษายน 2547 สัญญามีอายุ 9 ปี โดยมีอัตราดอกเบี้ยใน
2 ปีแรกเป็นแบบอัตราดอกเบี้ยคงที่หลังจากปีที่ 2 เป็นต้นไปเป็นแบบอัตราดอกเบี้ยลอยตัว

บริษัทยังไม่ได้รับผลกระทบจากการผันผวนอัตราดอกเบี้ยใน 2
ปีแรกแต่อาจมีความเสี่ยงที่จะได้รับผลกระทบจากอัตราดอกเบี้ยลอยตัวภายหลังจากปีที่ 2
อย่างไรก็ดีบริษัทมีแนวทางในการป้องกันความเสี่ยงเนื่องจากสัญญาเงินกู้เปิดโอกาสให้บริษัทสามารถชำระคืนเงินกู้ก่อนระยะเวลาที่ระบุโดยไม่ต้องเสียค่าปรับหากกระทำหลังปีที่
3
ดังนั้นหากอัตราดอกเบี้ยมีความผันผวนบริษัทสามารถหาแหล่งเงินทุนอื่นเพื่อมาทดแทนเงินกู้ตามสัญญานี้ได้